A RÁGÓKÉSZÜLÉK TÖRZSFEJLŐDÉSI 

 ÁTALAKULÁSA. 



i. A rágóizmok leírása. 



Tekintve, hogy a rágás mechanismusa formálólag hat a fogazatra, 

 még pedig elsősorban a foggyökerekre és a foggödrökre s formáló 

 hatása a koponya alkatára is kiterjed, a rágás mikéntjének ismertetése 

 előtt a rágóizmok leírását kell előrebocsátanom. 



A rágóizmokat a Spalaxok több faján tanulmányoztam, de leg- 

 tüzetesebben a palesztinai Sp. Ehrenbergi rágóizmaival foglalkoztam, 

 még pedig akként, hogy az állat levágott fejét megfőztem, bőrétől meg- 

 tisztítottam s azután az egyes izmokat praeparáló mikroszkóp alatt 

 gondosan kikészítettem, majd pedig a XXXII. és XXXIII. táblán 

 természethíven le is rajzoltam. 



A halántékizom (M. temporalis). 



Az anatómusok legtöbbje a halántékizmot határozottan megkülön- 

 bözteti a rágóizomtól (M. masseter) s e két izom elülső részeit valóban 

 minden nehézség nélkül el lehet egymástól választani, azonban hátsó 

 részükben annyira összeforradtak, hogy lehetetlen közöttük éles határt 

 vonni. Nem minden alap nélkül való tehát ALLEN-nek az a véleménye, 1 

 hogy ez a két izom voltaképen egy és ugyanazon izom részeinek tekin- 

 tendő. Mindazonáltal könnyebb áttekinthetés kedvéért megtartom a 

 szokásos megkülönböztetést s mind a két izmot külön fogom tárgyalni. 



A Spalax-fa.)ok halántékizmán a következő izomlemezeket lehet 

 megkülönböztetni : 



1 Allén, On the Temporal and Masseter Muscles of Mammals ; Proc. Acad. 

 Nat. Se. Philadelphia, 1880, p. 385. 



